ai4bharat/Pralekha huggingface dataset:
पंतप्रधान कार्यालय
ग्रेटर नोएडा येथे पंतप्रधानांच्या हस्ते उद्या विविध विकास प्रकल्पांचा प्रारंभ
(नवी दिल्ली, 8 मार्च 2019
पंतप्रधान नरेंद्र मोदी उत्तर प्रदेशातल्या ग्रेटर नोएडाला उद्या भेट देणार आहेत. ग्रेटर नोएडा येथे पंडित दीनदयाळ उपाध्याय पुरातत्व संस्थेत ते विविध विकास कामांचा प्रारंभ करतील.
फलकांचे अनावरण करून पंडित दीनदयाळ उपाध्याय पुरातत्व संस्थेचे पंतप्रधान उद्घाटन करतील. या परिसरातल्या पंडित दीनदयाळ उपाध्याय यांच्या पुतळ्यांचे ते अनावरण करतील.
मेट्रोच्या नोएडा सिटी सेंटर-नोएडा इलेक्ट्रॉनिक सिटी विभागाचे ते उद्घाटन करतील. नोएडाच्या रहिवाशांना यामुळे सोयीचे आणि जलद वाहतुकीचे साधन उपलब्ध होणार आहे. यामुळे पर्यावरण स्नेही वाहतूक साधन उपलब्ध होणार असून रस्त्यावरची वाहतूक कोंडीही कमी व्हायला मदत होणार आहे. 6.6 किलोमीटर लांबीचा हा मार्ग म्हणजे दिल्ली मेट्रो ब्लू लाईनचा विस्तार आहे. दोन औष्णिक ऊर्जा प्रकल्पांची पायाभरणी पंतप्रधान करणार आहेत. बुलंदशहर जिल्ह्यातला 1320 मेगावॅटच्या खुर्जा सुपर औष्णिक विद्युत प्रकल्प यापैकी एक आहे. या प्रकल्पात प्रत्येकी 660 मेगावॅटचे दोन सयंत्र राहतील. पर्यावरण रक्षणासाठी उत्सर्जन नियंत्रणासाठीच्या अद्ययावत तंत्रज्ञानाचा वापर यात करण्यात आला आहे. यामध्ये ऊर्जा निर्मितीसाठी इंधनाचा वापरही कमी होणार आहे.
या प्रकल्पामुळे उत्तर भारतातल्या वीजेच्या टंचाईच्या परिस्थितीत बदल होणार असून उत्तर प्रदेश, उत्तराखंड, राजस्थान, हिमाचल प्रदेश आणि दिल्ली या राज्यांना याचा लाभ होणार आहे. बुलंदशहर जिल्हा आणि पश्चिम उत्तर प्रदेश नजीकच्या जिल्ह्यातल्या सर्वंकष विकासाला यामुळे चालना मिळणार असून लक्षणीय प्रमाणात प्रत्यक्ष आणि अप्रत्यक्ष रोजगार निर्मिती होण्याची अपेक्षा आहे.
बिहारमधल्या बक्सर येथे 1320 मेगावॅटचा दुसरा प्रकल्प आहे. व्हिडिओ लिंकद्वारे पंतप्रधान याचे उद्घाटन करतील. यामध्ये प्रत्येकी 660 मेगावॅटची दोन सयंत्रं असतील. पर्यावरण रक्षणासाठी उत्सर्जन नियंत्रणासाठीच्या अद्ययावत तंत्रज्ञानाचा वापर यात करण्यात आला आहे. या प्रकल्पामुळे बिहार आणि पूर्व भागातील वीज टंचाईची स्थिती बदलणार आहे. यानंतर पंतप्रधान उपस्थितांना संबोधित करतील.
N.Sapre/N.Chitale/P.Kor
संरक्षण मंत्रालय
हलके लढाऊ विमान तेजसने भारतीय हवाई दलात सात वर्षांची सेवा पूर्ण केली
1 जुलै 2023 रोजी, स्वदेशी बनावटीचे हलके लढाऊ विमान भारतीय हवाई दलातील सेवेची सात वर्षे पूर्ण करेल. 2003 मध्ये तेजस नाव देण्यात आलेले हे विमान विविध भूमिका पार पाडणारा प्लॅटफॉर्म असून त्याच्या श्रेणीत ते सर्वोत्तम मानले जाते. हवाई संरक्षण, सागरी टेहळणी आणि हल्ला करण्याची क्षमता या दृष्टीने त्याची रचना करण्यात आली आहे. तेजसची हाताळणी सुलभ असून ते गतिशील आहे. मल्टी-मोड एअरबोर्न रडार, हेल्मेट माउंटेड डिस्प्ले, सेल्फ-प्रोटेक्शन सूट आणि लेझर डेझिग्नेशन पॉडसह याची क्षमता आणखी वाढवण्यात आली आहे.
45 स्क्वाड्रन, 'फ्लाइंग डॅगर्स' ही तेजसचा समावेश करणारी पहिली आयएएफ स्क्वॉड्रन होती. वर्षानुवर्षे स्क्वॉड्रन व्हॅम्पायर्सपासून जी नॅट आणि नंतर मिग-21 Bis पर्यंत प्रगती करत सध्या ते स्टीडने सुसज्ज आहे. फ्लाइंग डॅगर्सद्वारे उड्डाण केलेले प्रत्येक विमानाची निर्मिती भारतात केलेली आहे - एकतर परवाना उत्पादन अंतर्गत किंवा भारतात संरचना आणि विकसित केले आहे. मे 2020 मध्ये, 18 क्रमांकाची स्क्वाड्रन ही तेजस चालवणारी दुसरी आयएएफ युनिट बनली.
भारतीय हवाई दलाने मलेशियातील LIMA-2019, दुबई एअर शो-2021, 2021 मधील श्रीलंका हवाई दलाचा वर्धापन दिन, सिंगापूर एअर शो- 2022 आणि 2017 ते 2023 दरम्यान एअरो इंडिया शो यासह विविध आंतरराष्ट्रीय कार्यक्रमांमध्ये विमाने प्रदर्शित करून भारताच्या स्वदेशी एरोस्पेस क्षमतांचे दर्शन घडवले आहे. परदेशी हवाई दलांसोबतच्या देशांतर्गत सरावांमध्ये यापूर्वीच भाग घेतला होता, मात्र मार्च 2023 मध्ये संयुक्त अरब अमिरातीमध्ये एक्स-डेझर्ट फ्लॅग हा तेजसचा परदेशी भूमीवर पहिला सराव होता.
भारतीय हवाई दलाने तेजसला जो आत्मविश्वास दिला आहे तो त्याच्या 83 LCA Mk-1A व्यवस्थेत आहे ,ज्यामध्ये अद्ययावत एव्हीओनिक्स, तसेच एक सक्रिय इलेक्ट्रॉनिक रडार, अद्ययावत इलेक्ट्रॉनिक वॉरफेअर सूट आणि नजरेच्या पलीकडील अंतरावर मारा करण्याची क्षेपणास्त्र क्षमता असेल. नवीन स्वरूप वाढीव स्टँड-ऑफ रेंजमधून विविध शस्त्रास्त्रांचा मारा करण्यास सक्षम असेल. यातील अनेक शस्त्रे देशी बनावटीची असतील. LCA MK-1A मुळे विमानातील एकूण स्वदेशी सामग्रीमध्ये लक्षणीय वाढ होईल. विमानांचे कायदेशीर वितरण फेब्रुवारी 2024 मध्ये सुरू होण्याची शक्यता आहे. आगामी वर्षांत, हलके लढाऊ विमान आणि त्याचे भविष्यातील प्रकार भारतीय हवाई दलाचा मुख्य आधार बनतील.
आयुष मंत्रालय
देशभरात 7 वा आयुर्वेद दिवस मोठ्या प्रमाणात साजरा
आयुष क्षेत्रात सहकार्य करण्यासाठी आयुष मंत्रालय आणि आदिवासी व्यवहार मंत्रालय यांच्यात झाला सामंजस्य करार
आयुष मंत्रालयाच्या ‘आय सपोर्ट आयुर्वेद’ मोहिमेला 1.7 कोटींहून अधिक लोकांचा पाठिंबा
7 वा आयुर्वेद दिवस आज भारतात आणि आंतरराष्ट्रीय स्तरावर मोठ्या प्रमाणावर साजरा करण्यात आला. “हर दिन हर घर आयुर्वेद” ही या वर्षीच्या आयुर्वेद दिनाची मुख्य संकल्पना असून आयुर्वेदाचे फायदे तळागाळातील लोकांसह मोठ्या जनसंख्येपर्यंत पोहोचावेत हा या आयोजनाचा मुख्य उद्देश आहे. सहा आठवडे चाललेल्या या सोहळ्यात देशभरातून मोठ्या प्रमाणावर लोकांचा सहभाग नोंदवला गेला. या निमित्ताने, भारत सरकारची २६ हून अधिक मंत्रालये आणि परराष्ट्र मंत्रालयाच्या भारतीय मिशन आणि दूतावासांच्या सहकार्याने आयुष मंत्रालयाच्या संस्था/ परिषदांनी 5000 हून अधिक कार्यक्रमांचे आयोजन केले होते.
आदिवासी व्यवहार मंत्री अर्जुन मुंडा; आयुष मंत्री सर्बानंद सोनोवाल; परराष्ट्र व्यवहार आणि सांस्कृतिक राज्यमंत्री मीनाक्षी लेखी; आयुष राज्यमंत्री डॉ. मुंजपारा महेंद्रभाई कालूभाई यांच्यासह अनेक परदेशी दूतावास आणि जागतिक आरोग्य संघटना  यांच्या प्रतिनिधींचा कार्यक्रमाला उपस्थित मान्यवरांमध्ये समावेश होता.
आयुर्वेद हे रोग प्रतिबंधक शास्त्र असल्याचे यावेळी सर्बानंद सोनोवाल उपस्थितांना संबोधित करताना म्हणाले. आयुर्वेद आणि त्याच्या क्षमता लोकांपर्यंत पोहोचवणे हा हर दिन हर घर आयुर्वेद या उपक्रमाचा उद्देश आहे, असे त्यांनी सांगितले.
"आयुर्वेद हे एकमेव वैद्यकशास्त्र आहे जे केवळ आजारी पडल्यावर उपचारच नाही, तर रोगापासून बचाव करण्याविषयीही सांगते." असे अर्जुन मुंडा यावेळी म्हणाले.
आयुष मंत्रालयाने देशातील आयुष उपचार पद्धतीला गती दिली असून आयुर्वेदाला आता जगातील 30 देशांमध्ये मान्यता मिळाली आहे, अशी माहिती डॉ. मुंजपारा महेंद्रभाई कालूभाई यांनी दिली.
“आपल्या पूर्वजांच्या विज्ञानाचे कौतुक करण्याची हीच वेळ आहे, असे मीनाक्षी लेखी म्हणाल्या. आयुर्वेद दिनानिमित्त 5000 वर्षांहून अधिक प्राचीन अशा विज्ञानाचा पंतप्रधान नरेंद्र मोदी यांच्या देखरेखीखाली गौरव केला जात आहे असेही त्या म्हणाल्या.
'आय सपोर्ट आयुर्वेद' या मोहिमेला सर्वांचा मोठ्या प्रमाणावर पाठिंबा मिळाला असून या उपक्रमा अंतर्गत आयोजित विविध कार्यक्रमात देशभरातून 1.7 कोटींहून अधिक लोक सहभागी झाले, तसेच 56 लाखांहून अधिक लोकांनी आयुर्वेद दिनानिमित्त विविध संस्थांनी आयोजित केलेल्या अनेक उपक्रमांमध्ये योगदान दिल्याची माहिती आयुष मंत्रालयाच्या संचालक प्राध्यापक तनुजा नेणारी यांनी दिली.
पुराव्यावर आधारित नियोजन आणि क्षमता बांधणीद्वारे आदिवासी संस्कृतीचा वारसा जतन करत आदिवासी विकासासाठी दोन्ही मंत्रालयांमधील सहयोग, एककेंद्राभिमुखता आणि समन्वय या क्षेत्रांचा शोध घेण्यासाठी आयुष मंत्रालय आणि आदिवासी व्यवहार मंत्रालय यांच्यात सामंजस्य करारावर स्वाक्षऱ्या करण्यात आल्या.
याप्रसंगी ‘द आयुर्वेदिक फार्माकोपिया ऑफ इंडिया’, ‘द आयुर्वेदिक फॉर्म्युलरी ऑफ इंडिया’ या पुस्तकांचे प्रकाशन करण्यात आले. विविध श्रेणीतील पाच शॉर्ट व्हिडिओ स्पर्धेतील प्रथम पारितोषिक विजेत्यांचा केंद्रीय आयुष मंत्री आणि इतर मान्यवरांच्या हस्ते सत्कार करण्यात आला.
भारतीय निवडणूक आयोग
13 वा राष्ट्रीय मतदार दिन उद्या, 25 जानेवारी 2023 रोजी साजरा होणार
नवी दिल्ली, 24 जानेवारी 2023
भारतीय निवडणूक आयोगातर्फे उद्या 25 जानेवारी 2023 रोजी 13 वा राष्ट्रीय मतदार दिन साजरा केला जाणार आहे.
केंद्रीय निवडणूक आयोगाने नवी दिल्ली येथे उद्या आयोजित केलेल्या राष्ट्रीय समारंभासाठी राष्ट्रपती द्रौपदी मुर्मू प्रमुख पाहुण्या म्हणून उपस्थित राहणार आहेत.या कार्यक्रमात सन्माननीय पाहुणे म्हणून केंद्रीय कायदा आणि न्याय मंत्री किरेन रिजिजू उपस्थित राहणार आहेत.
‘मतदानासमान दुसरे काहीच नाही, मी नक्कीच मतदान करणार’ही या वर्षीच्या मतदार दिनाची संकल्पना आहे. ही संकल्पना मतदारांना समर्पित असून त्यातून मतदानामुळे मिळालेल्या सामर्थ्याच्या माध्यमातून, निवडणूक प्रक्रियेमध्ये सहभागी होण्याविषयी प्रत्येकाची भावना आणि आकांक्षा प्रतीत होते. निवडणूक प्रक्रियेचा उत्सव तसेच समावेशकता दर्शविण्याच्या उद्देशाने या दिनासाठी बोधचिन्ह तयार केले आहे. त्यामध्ये पार्श्वभूमीवरील अशोक चक्र जगातील सर्वात मोठ्या लोकशाही यंत्रणेचे प्रतिनिधित्व करत असून शाई लावलेल्या बोटाची प्रतिमा देशातील प्रत्येक मतदाराचा सहभाग दर्शविते. बोधचिन्हातील ‘बरोबर’ची खूण मतदारांच्या माहितीपूर्ण निर्णय घेण्याच्या प्रक्रियेची निदर्शक आहे.
नवी दिल्ली येथे उद्या होणार असलेल्या कार्यक्रमात राष्ट्रपतींच्या हस्ते वर्ष 2022 साठीच्या राष्ट्रीय पुरस्कारांचे वितरण केले जाईल. तसेच यावेळी वर्ष 2022 पूर्वीच्या निवडणुकीच्या काळात केलेल्या उत्कृष्ट कामगिरीबद्दल राज्य आणि जिल्हा पातळीवरील अधिकाऱ्यांना उत्तम पद्धतीने निवडणूक प्रक्रिया राबविल्याबद्दलचे राष्ट्रीय पुरस्कार वितरित करण्यात येतील.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 792
ऊर्जा मंत्रालय
उन्हाळ्यात विजेची पुरेशी उपलब्धता सुनिश्चित करण्यासाठी केंद्रीय ऊर्जा मंत्रालयाद्वारे बहुआयामी धोरण तयार
यासाठी आयोजित आढावा बैठकीला रेल्वे, कोळसा आणि ऊर्जा मंत्रालयातले वरिष्ठ अधिकारी उपस्थित
नवी दिल्ली, 9 मार्च 2023
आगामी उन्हाळ्याच्या महिन्यांत देशभरात विजेची पुरेशी उपलब्धता सुनिश्चित करण्यासाठी केंद्रीय ऊर्जा मंत्रालयाने एक बहुआयामी धोरण आखले आहे. केंद्रीय ऊर्जा आणि नवीकरणीय उर्जा मंत्री आर.के. सिंह यांनी त्यांच्या अध्यक्षतेखाली मंगळवार, 7 मार्च 2023 रोजी ऊर्जा, कोळसा आणि रेल्वे मंत्रालयाच्या वरिष्ठ अधिकार्यांसह आढावा बैठक घेतली. ज्यामध्ये आगामी महिन्यांतली विशेषत: एप्रिल 2023 ते मे 2023 या दरम्यान विजेची उच्च मागणीची पूर्तता करण्यासाठी विविध विषयांवर तपशीलवार चर्चा केली. या बैठकीला ऊर्जा मंत्रालयाचे सचीव आलोक कुमार, केंद्रीय विद्युत प्राधिकरणाचे अध्यक्ष घनश्याम प्रसाद, भारतीय ग्रीड नियामक प्राधिकरणाचे मुख्य व्यवस्थापकीय संचालक एस. आर. नरसिंहन, रेल्वे बोर्डाच्या सदस्या जया वर्मा सिन्हा, कोळसा मंत्रालयाचे सहसचिव संजीव कुमार कासी, एनटीपीसी अर्थात भारतीय राष्ट्रीय औष्णिक ऊर्जा प्राधिकरणाचे संचालक रमेश बाबू आणि या तिन्ही मंत्रालयातील इतर वरिष्ठ अधिकारी उपस्थित होते.
या बहुआयामी धोरणाचा एक भाग म्हणून, कोळसा-आधारित ऊर्जा प्रकल्पांसाठी या आधीच देखभाल करण्याचे निर्देश देण्यात आले आहेत ज्यामुळे आणिबाणीच्या काळात नियोजित देखभालीची आवश्यकता भासणार नाही. कलम-११ अंतर्गत १६ मार्च २०२३ पासून सर्व आयातित कोळसा-आधारित संयंत्रांना पूर्ण क्षमतेनं चालवण्याचे निर्देश या आधीच देण्यात आले आहेत. कोळसा-आधारित वीज प्रकल्पांमध्ये पुरेसा कोळसा साठा उपलब्ध करून दिला जाईल. कोळशाच्या वाहतुकीसाठी पुरेशा वाघिणी उपलब्ध करून देण्याचं आश्वासन रेल्वे बोर्डाच्या सदस्यांनी बैठकी दरम्यान दिलं.
उर्जेची कमाल मागणी पूर्ण करण्यासाठी गॅसवर आधारित वीज कोणत्याहीक्षणी वापरली जाईल.यासाठी एप्रिल-मे मधील उच्च मागणीच्या कालावधीत ५ हजार मेगावॅट क्षमतेचे गॅस-आधारित उर्जा निर्मिती केंद्रे चालवण्याचे निर्देश ऊर्जा मंत्रालयाने एनटीपीसीला दिले आहेत. याव्यतिरिक्त, अतिरिक्त ४ हजार मेगावॅट गॅस-आधारित वीज क्षमता इतर संस्थांद्वारे उन्हाळ्याच्या महिन्यांत उपलब्धतेसाठी जोडली जाईल, असंही या बैठकीत सुनिश्चीत करण्यात आलं. याआधीच GAIL अर्थात भारतीय गॅस प्राधिरणाने उर्जा मंत्रालयाला उन्हाळ्याच्या महिन्यांत गॅसचा आवश्यक पुरवठा सुरळीत करण्याचं आश्वासन दिलं आहे. आगामी महिन्यातील पुरेश्या उपलब्धतेच्या दृष्टीने चालू महिन्यात पाण्याचा वापर योग्य पद्धतीनं करण्यासाठी सर्व जलविद्युत प्रकल्प RLDCs/SLDCs अर्थात प्रादेशिक आणि राज्य भार वितरण केंद्रांबरोबर सल्लामसलत करून कार्यान्वित करण्याचे निर्देश देण्यात आले आहेत.
केंद्रीय ऊर्जामंत्र्यांनी वीजनिर्मिती कंपन्यांना उन्हाळ्यात लोडशेडिंग होणार नाही याची काळजी घेण्याच्या सुचना या बैठकीत दिल्या. परिस्थितीवर बारकाईने लक्ष ठेवण्याच्या सुचनाही त्यांनी सर्व भागधारकांना दिल्या. तसंच येत्या काही महिन्यांत विजेची मागणी पूर्ण करण्यासाठी सक्रिय कृती करायला सांगितलं. विविध राज्ये तसंच केंद्रशासित प्रदेशांना कोळशाचं वाटप करण्यासाठी एक निष्पक्ष आणि पारदर्शक यंत्रणा तयार राबवली जाईल याची खात्री करण्याच्या सुचना केंद्रीय ऊर्जा प्राधिकरणाला सिंग यांनी दिल्या.JPS/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
कंपनी व्यवहार मंत्रालय
सरकार चेन्नई येथे राष्ट्रीय कंपनी कायदा ॲपिलेट ट्रीब्युनल बेंच निर्माण करणार
नवी दिल्ली, 2 डिसेंबर 2019
सर्वोच्च न्यायालयाच्या निकालानुसार, चेन्नई येथे राष्ट्रीय कंपनी कायदा अपिलीय न्यायाधिकरण निर्माण करण्याचा निर्णय केंद्र सरकारने घेतला आहे.
केंद्रीय वित्त आणि कंपनी व्यवहार राज्यमंत्री अनुराग सिंह ठाकूर यांनी लोकसभेत लेखी उत्तरात ही माहिती दिली.
प्रकरणांची संख्या आणि इतर संबंधित बाबी लक्षात घेऊन विविध राज्यात राष्ट्रीय कंपनी कायदा न्यायाधिकरण पीठ उभारण्यात येत आहेत. सध्याच्या पीठांवरचा कामाचा भार लक्षात घेऊन अतिरिक्त सदस्यांची नियुक्ती करण्यात आली असून वेळोवेळी अतिरिक्त न्यायालयेही कार्यान्वित करण्यात येत आहेत.
B.Gokhale/N.Chitale/P.Kor
(Visitor Counter : 99
जलशक्ती मंत्रालय
पाणी समस्येबाबत नीती आयोगाचा अहवाल
नवी दिल्ली, 9 डिसेंबर 2019
समग्र जल व्यवस्थापन निर्देशांक हा नीती आयोगाने जुन 2018 मधे प्रकाशित केलेल्या अहवालात, भारताला आतापर्यंतच्या सर्वात कठीण अशा जल समस्येला तोंड द्यावे लागत असून, 600 दशलक्ष लोकांना मोठ्या पाणी समस्येला सामोरे जावे लागत असल्याचे म्हटले आहे. जल दर्जा निर्देशांकात 122 देशांपैकी भारत 120व्या स्थानावर असून, भारतात 70 टक्के पाणी दूषित असल्याचे या अहवालात नमूद करण्यात आले आहे.
केंद्रीय जल शक्ती आणि सामाजिक न्याय, सबलीकरण राज्यमंत्री रतनलाल कटारिया यांनी आज राज्यसभेत लेखी उत्तरात ही माहिती दिली.
B.Gokhale/N.Chitale/D.Rane
(Visitor Counter : 277
संरक्षण मंत्रालय
सीमा रस्ते संघटने  ची उल्लेखनीय कामगिरी; श्रीनगर-कारगिल-लेह मार्गावरील जोझिला खिंडीतील रस्ता बंद झाल्यानंतर केवळ 73 दिवसांत वाहतुकीसाठी खुला
बीआरओ म्हणजेच, सीमा रस्ते संघटनेने अत्यंत अद्भुत कामगिरी करत, लडाख आणि जम्मू कश्मीर या दोन केंद्रशासित प्रदेशांना जोडणाऱ्या श्रीनगर-कारगिल-लेह या 11,650 फुट उंच असलेल्या मार्गावरील जोझिला खिंडीतला मार्ग, आज म्हणजेच 19 मार्च 2022 पासून वाहतुकीसाठी खुला केला आहे. हा मार्ग बंद झाल्यापासून केवळ 73 दिवसांत तो पुन्हा सुरु करण्याचा ऐतिहासिक विक्रम बीआरओ ने केला आहे. याआधी 5 जानेवारी 2022 पर्यंत हा मार्ग वाहतुकीसाठी खुला होता, त्यानंतर बर्फवृष्टीमुळे तो बंद करण्यात आला होता. मात्र बीआरओ ने अत्यंत विपरित परिस्थितीत,रस्त्यावरील साचणारा बर्फ काढण्याचे काम अविरतपणे करत, केवळ 73 दिवसांत हा मार्ग पुन्हा वाहतुकीसाठी खुला केला.
15 फेब्रुवारी, 2022 पासून जम्मू काश्मीरच्या प्रोजेक्ट बेकन आणि लडाखच्या विजयक अशा दोन्ही बाजूंनी खिंडीत साचलेला बर्फ काढण्याचे काम सुरु झाले. त्यामुळे, जोझिला खिंडीचा मार्ग दोन्ही बाजूंनी जोडण्याचे काम 4 मार्च पर्यंत पूर्ण झाले. त्यानंतर, वाहने इथून सुरक्षितरित्या जाऊ शकतील यासाठी रस्त्यांची स्थिती सुधारण्यासाठी प्रयत्न करण्यात आले. हे काम झाल्यावर, लडाखच्या लोकांसाठी आवश्यक मदत साहित्य घेऊन जाणारा पहिला ट्रक, झोझिला पासमार्गे कारगिलला पोहोचला. हिवाळ्यात होत असलेल्या अति बर्फवृष्टीमुळे हा मार्ग, साधारणत: 160 ते 180 दिवस बंद असतो.
यावेळी इतक्या लवकर हा मार्ग उघडण्यात आला. या ऐतिहासिक सोहळ्याला, बीआरओ चे महासंचालक लेफ्टनंट जनरल राजीव चौधरी यांच्यासह अनेक प्रशासकीय अधिकारी आणि भारतीय लष्कराचे अधिकारी उपस्थित होते. बेकन आणि विजयक या दोन्ही मोहिमा यशस्वीरित्या फत्ते करणाऱ्या चमूचे कौतुक करत, राजीव चौधरी म्हणाले की यामुळे, देशाची संरक्षण सज्जता तर मजबूत होईलच, शिवाय, लडाखमधील लोकांपर्यंत आवश्यक त्या वस्तूंचा पुरवठाही सुरळीतपणे होऊ शकेल. हा मार्ग मोकळा झाल्यामुळे, लडाख मध्ये सुरु असलेल्या, महत्वाच्या पायाभूत प्रकल्पाचे साहित्य देखील, लडाख इथे पोहोचेल, असेही त्यांनी सांगितले.
मंत्रिमंडळ
आंतरराष्ट्रीय संघटित गुन्हे आणि आंतरराष्ट्रीय दहशतवाद यांच्याशी सामना करण्यासाठी भारत आणि उजबेकिस्तान यांच्या दरम्यान झालेल्या सहकार्य कराराला केंद्रीय मंत्रिमंडळाची कार्योत्तर मान्यता
नवी दिल्ली, 24 डिसेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये आंतरराष्ट्रीय संघटित गुन्हे आणि आंतरराष्ट्रीय दहशतवाद यांच्याशी सामना करण्यासाठी भारत आणि उजबेकिस्तान यांच्या दरम्यान झालेल्या सहकार्य कराराला कार्योत्तर मान्यता देण्यात आली.
या कराराचा उद्देश दहशतवाद आणि दहशतवादाला दिली जाणारी आर्थिक मदत तसेच संघटित गुन्हे आणि त्यासंबंधीच होणारे अपराध थांबवता यावेत असा आहे. याशिवाय देशांतर्गत असलेले कायदे हे आंतरराष्ट्रीय पातळीवर वापरताना दोन्ही देशांच्या गुप्तचर संस्था आणि त्यांच्या नियमांचे पालन करताना अधिकारी वर्गांमध्ये सहकार्यवृद्धी होणे गरजेचे आहे. हे लक्षात घेवून सामंजस्य करार करण्यात आला आहे.
R.Tidake/S.Bedekar/P.Malandkar
(Visitor Counter : 61
वाणिज्य आणि उदयोग मंत्रालय
संयुक्त अरब अमिरात आणि भारत यांच्यामध्ये गुंतवणूक संदर्भात उच्चस्तरीय कार्यदलाची संयुक्त बैठक
मुंबई, 15 ऑक्टोबर 2018
भारतात गुंतवणूक करण्यासंबंधी संयुक्त अरब अमिरात आणि भारताच्या उच्चस्तरीय कार्यदलाची संयुक्त बैठक आज मुंबईत झाली. ही सहावी बैठक होती. या कार्यदलाची पाचवी संयुक्त बैठक जानेवारी 2018 मध्ये अबूधाबी येथे झाली होती. या बैठकीत मंजूर झालेल्या कमाच्या प्रगतीचा आढावा आजच्या बैठकीत घेण्यात आला. तसेच परस्पर महत्त्वाच्या प्रमुख नवीन मुद्यांसंदर्भात चर्चा करण्यात आली. दोन्ही देशांच्या दृष्टीने गुंतवणुकीसंबंधी महत्त्वपूर्ण मुद्यांवर या बैठकीत चर्चा झाली.
अबूधाबीचे प्रमुख नेते शेख हमेद बिन जायेद अल नहिआर आणि केंद्रीय वाणिज्य आणि उद्योग तसेच नागरी उड्डाण मंत्री सुरेश प्रभू यांच्या अध्यक्षतेखाली झालेल्या या बैठकीला दोन्ही देशांचे वरिष्ठ अधिकारी उपस्थित होते.
महामार्ग, पायाभूत सुविधा, सागरमाला प्रकल्प आणि नवीन हरित क्षेत्र विमानतळांची निर्मिती या प्रकल्पांमध्ये गुंतवणूक करण्यासाठी उपलब्ध संधी याविषयी बैठकीत चर्चा झाली.
N.Sapre/S.Bedekar/P.Kor
(Visitor Counter : 89
युवा व्यवहार आणि क्रीडा मंत्रालय
ऑलिम्पिक पदक विजेते बजरंग पुनिया यांनी पानिपतमधील शाळांमध्ये पंतप्रधानांनी सुचवलेल्या ‘मीट द चॅम्पियन्स’उपक्रमात भाग घेतला, भारताला अव्वल राष्ट्र बनवण्यासाठी मुलांनी योग्य आहार आणि व्यायामाकडे लक्ष देण्याचे केले आवाहन
नवी दिल्ली, 23 डिसेंबर 2021
ठळक वैशिष्ट्य
- बजरंग यांनी विद्यार्थ्यांना संतुलित आहार, तंदुरुस्तीचे महत्त्व सांगितले.
- हा अनोखा उपक्रम सरकारच्या ‘आझादी का अमृत महोत्सव’ चा एक भाग आहे. याची सुरुवात गुजरातमध्ये ऑलिम्पिक सुवर्णपदक विजेते नीरज चोप्रा यांनी केली होती.
पंतप्रधान नरेंद्र मोदी यांनी सुचवलेल्या अनोख्या शाळा भेट मोहिमेला पुढे नेत, भारतीय कुस्तीपटू आणि टोकियो ऑलिम्पिक कांस्यपदक विजेते बजरंग पुनिया यांनी गुरुवारी हरियाणात पानिपत येथील आरोही मॉडेल स्कूलला भेट दिली आणि चार जिल्ह्यातील 75 शाळांच्या विद्यार्थ्यांची भेट घेतली.
बजरंग यांनी भेटीदरम्यान,विद्यार्थ्यांना संतुलित आहार, तंदुरुस्तीचे महत्त्व सांगितले आणि विद्यार्थ्यांसोबत खो-खो या खेळात सहभागी होऊन भारतीय पारंपारिक खेळांना प्रोत्साहन दिले. त्यांनी विद्यार्थ्यांना काही सोपे व्यायाम प्रकारही दाखवले.
ऑलिम्पिक आणि पॅरालिम्पिक खेळाडूंना देशभरातील शाळांना भेट देऊन विद्यार्थ्यांशी संवाद साधण्यास सांगण्याच्या पंतप्रधानांच्या कल्पनेचे कौतुक करून बजरंग म्हणाले, "मी या शाळेत आलो याचा मला खूप आनंद झाला आहे, यामुळे मला माझ्या शाळेच्या दिवसांची आठवण झाली. कारण मी ही हरियाणातील खेडेगावातून आलो आहे. इथे परत येणे म्हणजे शाळेत परत येण्यासारखे आहे."
योग्य आहार आणि तंदुरुस्त जीवनशैलीचे पालन करण्याच्या महत्त्वाविषयी विद्यार्थ्यांशी बोलताना बजरंग म्हणाले, "तुम्हाला मानसिक आणि शारीरिकदृष्ट्या मजबूत व्हायचे असेल आणि भारताला कोणत्याही क्षेत्रात अव्वल स्थानावर पाहायचे असेल, तर तुम्हाला योग्य ते खाणे आणि दिवसातून दोनदा किमान अर्धा तास व्यायाम करणे आवश्यक आहे.
हा अनोखा उपक्रम सरकारच्या ‘आझादी का अमृत महोत्सवा’चा एक भाग आहे. या महिन्याच्या सुरुवातीला गुजरातमध्ये ऑलिम्पिक सुवर्णपदक विजेता नीरज चोप्रा यांनी याची सुरुवात केली.
बजरंग यांनी हिरव्या भाज्या, प्रथिने, कार्बोहायड्रेट्स, खनिजे यांसारखे आवश्यक घटक असलेले घरगुती अन्न खाण्याच्या गरजेवर भर दिला. मुलांनी जंक फूडपासून दूर राहण्याचे त्यांनी आवाहन केले. "माझ्या प्रशिक्षणाच्या सुरुवातीच्या दिवसांमध्ये आम्हाला आमच्या प्रशिक्षण केंद्रातून दररोज बाहेर पडण्याची परवानगी नव्हती, म्हणून जेव्हा आम्हाला बाहेर पडण्याची संधी मिळायची तेव्हा आम्हाला पहिली गोष्ट करायची असायची ती म्हणजे चाट आणि टिक्कीसारखे चवदार अन्नपदार्थ खाणे. आणि तेही बर्याच महिन्यांतून एकदाच, नियमितपणे नाही. म्हणून, तुम्ही मला वचन द्या की तुम्ही नियमितपणे जंक फूड खाणार नाही, आणि तुम्ही ते सोडून देण्याचा प्रयत्न कराल."
मीट द चॅम्पियन्स ही विशेष शाळा मोहीम शिक्षण मंत्रालय आणि युवा व्यवहार आणि क्रीडा मंत्रालय यांच्या संयुक्त विद्यमाने आयोजित केली जात आहे. येत्या काही महिन्यांत, आपले ऑलिम्पिक आणि पॅरालिम्पिक तारे देशभरातील विविध शाळांना भेट देतील आणि विद्यार्थ्यांशी अशाच पद्धतीने संवाद साधतील. त्यांच्या भेटीदरम्यान, खेळाडू त्यांचे स्वतःचे अनुभव, जीवनाचे धडे, योग्य आहार कसा घ्यावा यावर मार्गदर्शन करतील आणि शालेय मुलांना एकूणच प्रेरणादायी प्रोत्साहन देतील.
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
उपराष्ट्रपती कार्यालय
निरक्षरतेचे निर्मुलन ही लोकचळवळ बनली पाहिजे – उपराष्ट्रपती एम वैंकय्या नायडू
प्रत्येक सुशिक्षित व्यक्तीने किमान एका व्यक्तीला शिकवावे असे उपराष्ट्रपतींचे आवाहन, ‘नागरिकांची वैयक्तिक सामाजिक जबाबदारी’ असे केले नामाभिधान
उपराष्ट्पतींच्या हस्ते नेहरू व टागोर साक्षरता पारितोषिकांचे वितरण
खाजगी क्षेत्रासह सर्व क्षेत्रातील संबधितांनी पुढे येत प्रौढ साक्षरता व कौशल्य प्रशिक्षण यामधील सरकारच्या कामकाजात सहाय्यकारी व्हावं असे आवाहन उपराष्ट्रपती एम वैंकय्या नायडू यांनी आज केलं. प्रत्येक प्रौढ व्यक्ती साक्षर होण्याच्या आवश्यकतेवर भर देत त्यांनी सर्वसामान्यांमध्ये डिजिटल साक्षरता आणि आर्थिक साक्षरता यांच्या प्रसारावर लक्ष केंद्रीत करण्याची आवश्यकताही व्यक्त केली.
उपराष्ट्रपतींच्या हस्ते आज नवी दिल्लीत नेहरू व टागोर साक्षरता पुरस्कार या प्रतिष्ठित पुरस्कारांचे वितरण झाले. त्या कार्यक्रमाला उपराष्ट्रपती संबोधित करत होते. माहिती तंत्रज्ञान आणि डिजिटायझेशन अश्यांसारख्या विविध क्षेत्रांमध्ये नेत्रदीपक प्रगती करणाऱ्या भारतातील अशिक्षितांची संख्या ही जगात सर्वाधिक असावी, ही निराश करणारी बाब आहे असे ही त्यांनी नमूद केले. हे आव्हान पेलण्यासाठी तातडीची पावले उचलली गेली पाहिजेत असे सांगत त्यांनी साक्षरता चळवळीला लोकचळवळ बनवण्याचे आवाहन केले.
प्रत्येक गावातील प्रत्येक वस्तीतील प्रत्येक सुशिक्षित व्यक्तीने पुढे येत किमान एका व्यक्तीला तरी लिहिणे वाचणे, डिजिटल उपकरणांचा वापर आणि सरकारी योजनांचा लाभ घेणे याबद्दल शिक्षण देण्याचे मनावर घ्यावे, असे आवाहन करत त्यांनी या पुढाकाराला वैय्यक्तिक सामाजिक जबाबदारी असे म्हटले आहे .
प्रौढ साक्षरतेसाठी दिलेल्या बहुमुल्य योगदानाबद्दल पुरस्कारप्राप्त व्यक्तींची प्रशंसा करताना उपराष्ट्रपतींनी भारताला संपूर्ण साक्षर व शिक्षित राष्ट्र बनविण्याचा निर्धार करण्यास प्रत्येकाला सांगितले. नेहरु व टागोर साक्षरता पारितोषिके मिळवल्याबद्दल अभिनंदन करत उपराष्ट्रपतींनी “आपण सर्वजण शिक्षित आणि समर्थ भारत हे दृश्य प्रत्यक्षात आणण्यासाठी काम कराल”, अशी अपेक्षा व्यक्त केली.
भारतीय प्रौढ शिक्षण संघटना  1966 या वर्षापासून नेहरू साक्षरता पारितोषिक तर 1987 या वर्षापासून टागोर साक्षरता पारितोषिके देत आहे. शैक्षणिक क्षेत्र व राष्ट्रीय विकासाच्या कामात महत्वाचे योगदान देणाऱ्या व्यक्तींची वा संस्थांची निवड या पारितोषिकांसाठी करण्यात येते.
प्रोफेसर पी आदिनारायण रेड्डी आणि प्रोफेसर एम सी रेडीप्पा यांना अनुक्रमे 2019 व 2020 या वर्षासाठीच्या नेहरू साक्षरता पुरस्काराने गौरवण्यात आले होते. तर अनिता दिघे व निशात फारुक यांना गेल्या दोन वर्षासाठीच्या टागोर साक्षरता पारितोषिकाने गौरवण्यात आले होते.
उपराष्ट्रपतींचे संपूर्ण भाषण खालील लिंकवर वाचता येईल.
रस्ते वाहतूक आणि महामार्ग मंत्रालय
भारतीय राष्ट्रीय महामार्ग प्राधिकरणाद्वारे राष्ट्रीय महामार्ग 53 वर एकाच मार्गिकेमध्ये 75 किमीचा बिटुमिनस काँक्रीट रस्ता 105 तास आणि 33 मिनिटांत पूर्ण केल्याच्या नव्या विक्रमाची गिनीज वर्ल्ड रेकॉर्डमध्ये नोंद झाल्याची नितीन गडकरी यांची घोषणा
नवी दिल्ली, 8 जून 2022
भारतीय राष्ट्रीय महामार्ग प्राधिकरणाद्वारे राष्ट्रीय महामार्ग क्र. 53 वरील एका मार्गिकेमध्ये 105 तास आणि 33 मिनिटांत 75 किमीचा बिटुमिनस काँक्रीट रस्ता 105 तास आणि 33 मिनिटांत पूर्ण करत नव्या नव्या विक्रमाची गिनीज वर्ल्ड रेकॉर्डमध्ये नोंद झाल्याची घोषणा केंद्रीय रस्ते वाहतूक आणि महामार्ग मंत्री नितीन गडकरी यांनी आज केली. भारताच्या स्वातंत्र्याच्या 75 वर्षांच्या निमित्ताने आणि पंतप्रधान नरेंद्र मोदी यांनी घोषित केलेल्या स्वातंत्र्याच्या अमृत महोत्सवाच्या निमित्ताने भारतीय राष्ट्रीय महामार्ग प्राधिकरणाने एक जागतिक विक्रम केला असून त्याला गिनीज वर्ल्ड रेकॉर्डचे प्रमाणपत्र प्राप्त झाले आहे,अशी माहिती गडकरी यांनी आज चित्रफितीच्या माध्यमातून दिलेल्या संदेशात दिली आहे. अमरावती ते अकोला जिल्ह्यांदरम्यानच्या राष्ट्रीय महामार्ग 53 वरील एका मार्गिकेमध्ये 75 किमीचा बिटुमिनस काँक्रीटचा रस्ता 105 तास आणि 33 मिनिटांत पूर्ण करण्याचा विक्रम करण्यात आल्याचे त्यांनी सांगितले.एका मार्गिकेमधील अखंड बिटुमिनस काँक्रीट रस्त्याची एकूण 75 किमी लांबी शेजारील दुपदरी पक्क्या रस्त्याच्या 37.5 किमी लांबीच्या समतुल्य आहे आणि हे काम 3 जून 2022 रोजी सकाळी 7:27 वाजता सुरू झाले आणि 7 जून 2022 रोजी सायंकाळी 5 वाजता पूर्ण झाले, असे त्यांनी सांगितले.
या रस्त्यासाठी 2,070 मेट्रिक टन बिटुमिन असलेले 36,634 मेट्रिक टन बिटुमिनस मिश्रण वापरण्यात आले आहे, असे मंत्री म्हणाले. हे काम पूर्ण करण्यासाठी स्वतंत्र सल्लागारांच्या चमूसह 720 कामगारांनी रात्रंदिवस काम करून हा प्रकल्प पूर्ण केला असल्याचे त्यांनी सांगितले.
याआधी, फेब्रुवारी 2019 मध्ये कतारमधील दोहा येथे 25.275 किमी लांबीचा अखंड बिटुमिनस रस्ता बांधण्याच्या विक्रमाची नोंद गिनीज वर्ल्ड रेकॉर्ड मध्ये झाली होती हे काम पूर्ण होण्यासाठी 10 दिवस लागले होते, असे गडकरी यांनी सांगितले.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 407